kardosdrur/scandi-wiki huggingface dataset:
Stensved

Stensved er en by på Sydsjælland med , beliggende 17 km syd for Præstø, 10 km vest for Kalvehave, 5 km vest for Langebæk og 10 km øst for Vordingborg. Byen hører til Vordingborg Kommune og ligger i Region Sjælland. I 1970-2006 hørte byen til Langebæk Kommune.

Stensved hører til Stensby Sogn, som i 1979 blev udskilt fra Kalvehave Sogn som selvstændigt sogn. "Peterskirken" i Stensby 3 km sydøst for Stensved blev indviet i 1891.

Kasernen 
2½ km nordøst for byen ligger Radarstation Skovhuse, og i byen lå Stensved Kaserne, oprindeligt for Flyvevåbnet. I 1983-2013 brugte Hjemmeværnet den. I 2022 blev der i kasernen oprettet sognegård for Stensby og de 3 omliggende sogne Kalvehave, Mern og Øster Egesborg. Stege-Vordingborg Provsti får også lokaler her. Der er også mulighed for at foreninger kan leje sig ind.

Faciliteter 
 Kulsbjerg Skole har ca. 635 elever, fordelt på 3 afdelinger: Stensved med 373 elever, fordelt på 0.-9. klassetrin, samt Nyråd med 192 og Mern med 70 elever. Alle 3 afdelinger har skoleklub for 0.-6. årgang.
 Langebækhallen i Stensved er opført i 1993 og har navn efter Langebæk Kommune.
 Børnehuset Elnas Minde ligger mellem Langebæk og Stensved.
 Byen har 2 supermarkeder, grillbar, læge og tandlæge.

Historie 
Stensved havde station på Kalvehavebanen (1897-1959), der gik mellem Vordingborg og Kalvehave. Stationen lå omtrent midt på banen og havde krydsnings- og læssespor. Stationsbygningen, der var tegnet af arkitekt Heinrich Wenck, er revet ned, og der er butikscenter på det gamle stationsterræn.

I 1898 beskrives Stensved således: "Stensved Skole, Andelsmejeri og Station paa Kallehave Banen".

Noter

Eksterne kilder/henvisninger 

Byer i Vordingborg Kommune
Satellitbyer i Danmark
Irene af Grækenland (1904-1974)

Prinsesse Irene af Grækenland og Danmark () (født 13. februar 1904, død 15. april 1974), var en græsk prinsesse, der var hertuginde af Aosta og titulær dronning af Kroatien fra 1941 til 1943.

Forældre 
Prinsesse Irene blev født den  i Grækenlands hovedstad Athen som det femte barn og den anden datter af Konstantin 1. af Grækenland og Sophie af Preussen.

Ægteskab og barn 
I 1927 blev hun forlovet med sin halvfætter Prins Christian af Schaumburg-Lippe, søn af Prins Frederik af Schaumburg-Lippe og Prinsesse Louise af Danmark. Ægteskabsplanerne blev dog aldrig til noget, og Prins Christian giftede sig senere med sin kusine Prinsesse Feodora af Danmark.

I 1939 giftede prinsesse Irene sig med den fjerde hertug af Aosta. I en kort periode var hendes mand titulær konge af Kroatien (Tomislav 2. af Kroatien).
Deres eneste barn var sønnen Amadeo, han blev født I 1943. Han blev senere den femte titulære hertug af Aosta.

Referencer

Litteratur 
 
 

Huset Glücksburg
Prinsesser fra Italien
Dronninger af Kroatien
Prinsesser fra Grækenland
Prinsesser fra Danmark
Personer fra Athen
Neder Vindinge

Neder Vindinge er en bydel med 2.208 indbyggere tilhørende Vordingborg (2009). Neder Vindinge er beliggende ved Sydbanen tre kilometer nord for Vordingborg centrum og var tidligere en by, pr. 1. januar 2010 bliver Neder Vindinge betragtet som sammenvokset med Vordingborg. Bydelen er beliggende i Kastrup Sogn.

Kilder 

Vordingborg
Bydele og forstæder i Danmark
Overcome

"Overcome" er en sang af bandet Live, som der blev udgivet i 2001 på albummet V.

Sangen blev indspillet i forbindelse med terrorangrebet den 11. september 2001 i USA, og blev lavet for at donere salget af den til velgørende organisationer, som skulle være til gavn for ofrene for angrebet.

Sange fra 2001
Bogø By

Bogø By er eneste by på Bogø med . Bogø By er beliggende på øen Bogø i Bogø Sogn 16 kilometer sydøst for Vordingborg og 16 kilometer nordøst for Nørre Alslev. Byen tilhører Vordingborg Kommune og er beliggende i Region Sjælland.

Bogø By er et flertydigt begreb. Det kan have følgende betydninger:
 Postdistriktet 4793 Bogø By, som omfatter øerne Bogø og Farø.
 Bogø By som dynamisk statistisk enhed defineret ved en bypolygon fra Geodatastyrelsen. Ud fra den foranderlige bypolygon opgør Danmarks Statistik indbyggertallet for Bogø By. Dette indbyggertal udgør kun en delmængde af øen Bogøs samlede indbyggertal.
 Bogø By i daglig tale med skiftende betydning - enten som betegnelse for Gammelby, den nordlige del af bebyggelsen langs Bogø Hovedgade, eller omfattende hele den bymæssige bebyggelse langs Bogø Hovedgade i såvel Gammelby som Nyby, den sydlige del af bebyggelsen langs hovedgaden og helt ned til Bogø Havn.
 Bogø By betegner det ejerlav, som omfatter hele øen Bogø, men uden Farø, der udgør et eget ejerlav.
I byen finder man Bogø Kirke.

Kilder

Se også 
 Bogø

 
Byer i Vordingborg Kommune
Erik Hansen (kajakroer)

Erik Rosendahl Hansen (født 15. november 1939 i Randers, død 29. september 2014) var en dansk kajakroer fra Kajakklubben Pagaj i Holstebro.

Erik Hansen deltog i Sommer-OL 1960, 1964, 1968 og 1972, hvor det blev til en guldmedalje og to bronzemedaljer. Dertil kommer 12 medaljer ved verdens- og europamesterskaber og EM, heraf blandt andet VM- og EM-guld i 1963. Han opnåede desuden 37 danske mesterskaber fra 1958-1972.

Ved OL i 1968 var Erik Hansen fanebærer ved ind- og udmarchen.

Erik Hansen blev trænet af musikhandler og tidligere kajakroer Alfred Christensen.

Hædersbevisninger 
 Erik Hansen er optaget i dansk idræts Hall of Fame.
 BT’s guld 1960
 Årets fund i dansk idræt 1960

Eksterne henvisninger 
 
  
 Hall of Fame – Erik Hansen 

Personer fra Randers
Kajakroere fra Danmark
Olympiske mestre fra Danmark
Medaljevindere fra Danmark ved sommer-OL 1960
Deltagere for Danmark ved sommer-OL 1964
Medaljevindere fra Danmark ved sommer-OL 1968
Deltagere for Danmark ved sommer-OL 1972
Årets fund i dansk idræt
Medlemmer af dansk idræts Hall of Fame
Olympiske bronzemedaljevindere fra Danmark
TNT (virksomhed)

TNT Express Worldwide er en verdensomspændende transportvirksomhed, som tilbyder internationale tjenester indenfor post samt dokument- og pakketransport.

Virksomheden har hovedsæde i Hoofddorp i Holland, og blev grundlagt i 1946.

Systemet 
Alle pakker leveres til et lokalt varehus. En kurér henter pakkerne i varehuset og afleverer dem på den adresse, som står på pakkerne. Kuréren kan også hente pakkerne på et bestemt sted, hvor de sorteres og sendes til et varehus tæt på kundens adresse.

Eksterne henvisninger 

 Officielt websted

Transportvirksomheder fra Nederlandene
Etableret i 1946
Daeg Faerch

Daeg Faerch (født 27. september 1995) er en dansk-canadisk skuespiller, der bl.a. har medvirket i filmen Hancock (2008) og, mest bemærkelsesværdigt, i genindspilningen af Halloween (2007). Faerch har også medvirket i teaterproduktioner som Grapes of Wrath, Marat/Sade, Mens vi venter på Godot og Shakespeare Unabridged. Han har desuden optrådt i Shakespeare-produktioner som Coriolanus og The Merry Wives of Windsor samt det franske skuespil L'Impromptu de Théophile og komedien The Nerd. Ud over engelsk taler Daeg også fransk, men ikke dansk.

Udvalgt filmografi

Eksterne henvisninger 
 
 

Filmskuespillere fra Danmark
Filmskuespillere fra Canada
Olieudslippet i den Mexicanske Golf 2010

Olieudslippet i den Mexicanske Golf var et stort pågående olieudslip i den Mexicanske Golf, som startede med, at olieboreplatformen Deepwater Horizon eksploderede og sank den 20. april 2010.

Hændelsesforløb 
Olieselskabet BP bekræftede, at Deepwater Horizon var i brand klokken 22:00 den 20. april 2010 amerikansk tid efter en kraftig eksplosion, som dræbte 11 af de 126 oliearbejdere om bord. Yderligere sytten personer blev skadet, heraf tre alvorligt. Eksplosionen skete formentlig på grund af et pludseligt gasudslip fra borehullet på 1.500 meters dybde, en såkaldt blowout. Den ventil som skulle have været installeret på havbunden for at lukke hullet ved et blowout, var aldrig blevet monteret.

Da platformen forliste efter eksplosionen blev rørene revet af boringen, og trykket fra oliekilden pumpede 800 ton råolie per døgn ud i havbugten.

Følger 
Forliset har skabt store forureningsproblemer på strandene rundt om golfen; BP samarbejder med de amerikanske myndigheder om oprydning efter ulykken, som har vakt stort politisk røre og de har indvilget i at afsætte 20 milliarder dollars til at afhjælpe følgerne og erstatninger til de skadelidte.

Eksterne kilder og henvisninger 

USA
Vandforurening
Olieudvinding
BP
Miljøkatastrofer
Begivenheder i 2010
Jizmak Da Gusha

Jizmak Da Gusha, er kunstnernavnet for Brad Roberts (f. 3. december 1973 i Los Angeles, USA), og er trommeslager i metal-bandet, GWAR. Han er kendt for sit dinosaur-hoved og historie med, at han er fra en kraft-planet og er kommet fra planeten, DaHUca.

Musikere fra USA
Dyb

Dyb har flere betydninger:
 Dyb (rende) – en rende i havbunden
 Dyb (roman)

Se også 
 Dybhav
Daqing

Daqing (forenklet kinesisk: 大庆; traditionel kinesisk: 大慶; pinyin: Dàqìng; Wade-Giles: Tà-ch'ìng) er en by på præfekturniveau i provinsen Heilongjiang i det nordøstlige Kina. Befolkningen i byen anslås (31. december 2001) til 861.000 mennesker, mens hele præfekturet har 1,4 millioner indbyggere.

«Daqing Oilfield Company Limited» har hovedkvarter i Daqing og er operatør på Daqingfeltet, som er verdens fjerde største oliefelt.

Administrative enheder 
Daqing bypræfektur har jurisditijon over 5 distrikter (区 qū), 3 amter (县 xiàn) og et autonomt amt(自治县 zìzhìxiàn).

Trafik 
Kinas rigsvej 301 går fra Suifenhe via blandt andet Mudanjiang, Harbin og Qiqihar til Manzhouli i Indre Mongoliet.

Eksterne henvisninger 

Bypræfekturer i Heilongjiang
Daqingfeltet

Daqingkomplekset er det største oliefeltet i Folkerepublikken Kina, og ligger mellem floderne  Songhua og Nunjiang i provinsen Heilongjiang i det nordøstlige Kina.

Det blev opdaget i 1959, og har  produceret over ti milliarder tønder (1,6 km³) olie siden 1960 (pr. 2004). Daqing indeholdt oprindelig 16 milliarder tønder (2,5 km³) eller 2,2 mia ton; de tilbageværende producerbare reserver udgør ca 3,6 mia tønder eller 500 mill ton. Nuværende produktion er på ca én mill tønder (160.000 m³) daglig, hvilket  gør det til det fjerde mest produktive oliefelt i verden. 

Daqing Oilfield Company Limited, med hovedkvarter i Daqing, er operatør på feltet.

Eksterne henvisninger
 Daqing Oilfield Company Limited website 

Olie- og gasfelter
Heilongjiang
Seyed Reza Hosseini Nassab

Storayatollah Seyed Reza Hosseini Nassab (født 22. november 1960) er en religiøs leder (Marja), som bor i Canada.

Nassab var præsident og imam i Islamisk Zentrum i Hamburg (Imam Ali Moschee Hamburg), Tyskland.

Siden 2003 har Nassab været formand for den shiittiske sammenslutning "Ahlul Bayt forsamlingen" i Canada og Imam Mahdi Islamic Center i Toronto.

Eksterne henvisninger 
 Harvard universitet (Islamopedia) 
 Officielle hjemmeside

Iranske Religiøse Ledere
Imamer
BRIK

BRIK (Internationalt BRIC eller BRIC countries) er akronymet for en gruppe lande; Brasilien, Rusland, Indien og Kina, med beslægtede økonomier. Akronymet stammer fra Jim O'Neills dokument "Building Better Global Economic BRICs", skrevet i 2001.

Siden 2010 
Siden 2010 benyttes også betegnelsen BRIKS eller BRICS, da Sydafrika kom med i den internationale politiske organisation.

Ekstern henvisning 
 Investopedia (engelsk)

International økonomi

es:BRICS
BRIK (flertydig)

BRIK eller brik har flere betydninger:
 BRIK - akronymet for en gruppe lande; Brasilien, Rusland, Indien og Kina, med beslægtede økonomier
 Brik – en brik er en genstand , der anvendes i forskellige brætspil
 Halvlederbrik - halvleder-chip

Se også 
 Chip - flertydig - chip er også det engelske ord for brik
BRIC

BRIC har flere betydninger:
 BRIC eller BRIK – lande med beslægtede økonomier
 Biotech Research and Innovation Centre – er et selvstændigt forskningscenter under Københavns Universitet
Solgt til stanglakrids

Solgt til Stanglakrids er navnet på C.V. Jørgensens femte album, som udkom på LP i 1979.

Spor 

 "Søndags-Seancer" – 4:17
 "Christiania Black Star" – 4:30
 "Surf A La Mode" – 5:35
 "Balladen Om Mickey Lama" – 4:42
 "Senior & Søn" – 4:39
 "Det Psykedeliske Forår" – 3:22
 "Ingenting & Festfyld" – 4:48
 "Marchmænd I Civil" – 5:48

Album fra 1979
C.V. Jørgensen-album
Kong Arrilds Høj

Kong Arrilds Høj (også Arrildshøj) er den største i en gruppe på fire gravhøje i Flensborg-forstaden Harreslev i Sydslesvig / Nordtyskland. Højene er beliggende ved Ilsøen (Ihlsee) tæt på Hærvejen. Højene er op til 3,5 meter høj og 30 meter i diameter. Storhøjene dateres til ældre bronzealder. Der har tidligere været mindst seks yderligere gravhøje på området, som nu er overpløjet. Om Kong Arrilds Høj fortal­tes, at kong Arrild lå begravet i højen med alle sine skatte.

Ved en arkæologisk analyse i 1940 var højen cirka 4,5 meter høj og 30 meter på tværs. Ved foden var den oprindelig omsat med en krans af indadhældende randsten. Højen var bygget af lyng- og græstørv, lagt med vegetationssiden nedad. I midten fandt arkæologerne en velbevaret egekistegrav fra ældre bronzealder, i hvilken organisk materiale var bevaret. Gravkisten selv bestod af en udhulet egestamme. Den var små 3 meter lang og cirka 1,75 meter bred. Kisten var stillet lidt skråt med et hul i kistebundens lavere ende. På den måde har bronzealderfolkene drænet kisten for vand. Inde i kisten befandt sig en langhåret mand. Manden var svøbt i en kohud og lå med hovedet mod sydvest. Han var iført en uldkofte og bar en lille guldspiralring. Ved siden af ham fandtes en rundtoppet hue. Strøet ud over klistebunden lå stumper­ne af en smuk ornamenteret sværdskede. Kisten in­deholdt også resterne af et spydskaft, et økseskaft og et sammenpresset drikkehorn la­vet af et kohorn med afskåret ende. Men arkæologerne fandt næsten ingen ting af metal eller bronze. Det tyder på, at gravrøverne allerede i bronzealderen har plyndret gravhøjen. 

Lidt øst for højen i Flensborg-Sporskifte befinder sig en metalskulptur, som fremstiller kong Arrild.

Selve Arrilds Høj omtaltes i folkemunde også som Pullebjerg (nederty. Pullerbarg), afledt af jysk pulle (≈have samleje med).

Eksterne henvisninger 
 Slesvigland: Kong Arrilds Høj
 Graenseforeningen: Harreslev storhøje

Noter 

Nordiske gravhøje
Harreslev
Engelbert Humperdinck (sanger)

Engelbert Humperdinck (født Arnold George Dorsey, 2. maj 1936) er en indisk-britisk sanger, der blev berømt internationalt i 1960'erne og 1970'erne, efter at have taget navn efter den tyske komponist Engelbert Humperdinck.

Humperdinck er i Danmark mest kendt for sange som "Can't Take My Eyes Off Of You", "Release Me", "Quando, Quando, Quando", "Spanish Eyes" og "What Now My Love".

I England lå Humperdinck bl.a. på hitlisternes første-plads i begyndelsen af 1967 med "Release me", og forhindrede derved The Beatles "Strawberry Fields Forever" i at nå første-pladsen.

I 2012 blev han valgt som Storbritanniens repræsentant ved Eurovision Song Contest 2012 af BBC.

Eksterne henvisninger 

 Engelbert Humperdinck Officielle Website 

Sangere fra England
Musikere fra England
Storbritanniens Eurovision Song Contest-deltagere
Deltagere ved Eurovision Song Contest 2012
Star Fox

er en videospil-serie af Nintendo. Spillene følger uafhængige lejesoldat-enheder ved navn Star Fox (bestående af menneskelignende dyr) og deres eventyr rundt omkring fiktive Lylat system. Det originale spil fra 1993 til SNES var en forward-scrolling 3D Sci-Fi rail shooter. Senere fortsættelser tilføj mere retningsbestemt frihed som serien skred frem. Spillets koncept blev inspireret af et skrin til en ræv gud, som kunne flyve, og som Shigeru Miyamoto besøgte regelmæssigt. Den skrin var tilgængelig gennem en række buer, og dermed belv han inspireret af gameplayet.

Det første spil i serien, blev udviklet af Nintendo EAD og programmeret af Argonaut Software.

På grund af rettighedshavere om navnet Star Fox i PAL region-territorier, blev Star Fox og Star Fox 64 udgivet i de lande, som Star Wing og Lylat Wars. Men Nintendo købte rettighederne før udgivelsen af Star Fox Adventures til GameCube i 2002 så fremtidige spil kan frigives på verdensplan med samme navn.

Computerspilserier
Subaru Corporation

Subaru Corporation (tidligere Fuji Heavy Industries Ltd. (FHI), , Fuji Jūkōgyō Kabushiki gaisha), listet på Nikkei 225, er en af de største japanske producenter af transportmidler, som bl.a. ejer bilproducenten Subaru og flyproducenten Nakajima Hikōki, og som blev grundlagt 15. juli 1953.

Udover biler af mærket Subaru fremstiller firmaet også lokomotiver, busser og fly, bl.a. under navnet "Fuji Aero Subaru", og bygger også den japanske rumfærge Hope X. Den japanske knallert Rabbit fremstilles også af Subaru Corporation.

Toyota har siden april 2008 ejet 16,5% af firmaet.

Se også 
 Fuji FA200 Aero Subaru

Referencer

Eksterne kilder/henvisninger 

 Officielt websted 

Etableret i 1953
Caspar Peter Rothe Ingerslev

Caspar Peter Rothe Ingerslev (født 2. august 1800 i Aarhus, død 20. september 1864) var en dansk godsejer og politiker, søn af rådmand Hans Peter Ingerslev (1762-1830] og Severine Elisabeth, født Rothe (1773-1828), far til Hans Peter Ingerslev (1831-1896).

Ingerslev tog 1818 dansk juridisk eksamen og blev derefter godsforvalter på Lyngbygård og 1825 prokurator i Aarhus (indtil 1842). Ingerslev overtog 1830 faderens ejendom, hovedgården Rugård ved Ebeltoft, men solgte den 1835 til sin svoger og købte Marselisborg ved Aarhus (var medejer siden 1832). Hans forretningsdygtighed og arbejdslyst skaffede ham mange offentlige hverv, og han øvede sin virksomhed i en vid kreds. 

Han var 1840 medstifter af brandforsikringen Jylland og 1842 af Aarhus Amts Landboforening (kasserer indtil 1858); siden 1842 kassekontrollør ved Bankkontoret i Aarhus og medlem af amtsrådet (desuden i en lang årrække formand for sogneforstanderskabet); 1851-1858 og på ny 1862-1864 formand i repræsentantskabet for den Nørrejyske Kreditforening. 

Også i det politiske liv gjorde han god tjeneste, dog uden at indtage nogen fremragende stilling: han gav møde som stænderdeputeret i Viborg 1836-1848 og var folketingsmand 1853-1854, valgtes endelig 1862 til Landstinget. Han blev valgt til Rigsrådet i 1863 og i 1864 til Rigsrådets Landsting. 1842 blev han kancelliråd og 1860 justitsråd.

Referencer

Kilder 
 

Godsejere fra Danmark
Amtsrådsmedlemmer
Prokuratorer fra Danmark
Caspar Peter Rothe
Stænderdeputerede fra Nørrejylland
Folketingsmedlemmer i 1850'erne
Landstingsmedlemmer i 1860'erne
Medlemmer af Rigsrådet (1855-1866)
Medlemmer af Rigsrådets Landsting
Danskere i 1800-tallet
Personer fra Aarhus
Registret for Udenlandske Tjenesteydere

Registret for Udenlandske Tjenesteydere (RUT) , et dansk register for registrering af udenlandske virksomheder, som midlertidigt udfører tjenester i Danmark.

Eksterne henvisninger og kilder
 Virk.dk, kilde 
Lov om ændring af lov om udstationering af lønmodtagere

Danmarks registre
Tidens tern

Tidens tern er det sjette studiealbum af den danske sanger og sangskriver C.V. Jørgensen, der udkom i 1980 på Medley Records. Albummet er produceret af Billy Cross og Jay Krugman. På albummet medvirker musikere fra Delta Cross Band. 

Vivian von Holstein forsøgte i 1980 at få nedlagt fogedforbud mod udgivelsen af Tidens tern, fordi C.V. Jørgensens i sangen "Villa Trianon Petit" omtaler slægtsnavnet Holstein. Sagen endte i et forlig mellem von Holstein og Medley Records, der betød at von Holstein blev tilkendt 10.000 kr. i erstatning, og en aftale om at "Villa Trianon Petit" ikke måtte spilles i radioen, herunder i Danmarks Radio.

Tidens tern har solgt 120.000 eksemplarer. Albummet er optaget i Kulturkanonen i kategorien populærmusik. I begrundelsen lød det bl.a.: "I Billy Cross fik C.V. Jørgensen en producer og medkomponist, der finsleb musikken, så den blev forræderisk skarp som det uskyldigt udseende barberblad. Og Cross fik C.V. til at indse, at han hidtil forgæves havde forsøgt at blive del af et band. Nu stod han ved sig selv, og i fokus stod hans raspende Dylanfarvede stemme, fuld af dobbelt- og klangbund. Tidens tern er en rockmusikalsk forlængelse af Svantes viser, men med giftigere brod".

Spor 
Alt tekst skrevet af Valentin.

Kilder

Album fra 1980
C.V. Jørgensen-album
Kulturkanonen
OB-vogn

En OB-vogn er en personbil, varevogn eller lastbil til at sende radio eller tv fra uden for det daglige studie: Outside Broadcast-vogn.

En mindre OB-vogn til radioudsendelser kan være blot en personbil, som kan komme hurtigere frem og være klar 'på et øjeblik', hvor reporteren har en almindelig mobiltelefon, evt. med tilkoblet ekstra mikrofon og hovedtelefon. Evt. kan den udvides med et lille håndholdt kamera til tv-udsendelser.

I en større OB-vogn kan der være hhv CCU (camera kontrol Unit)-folk, der styrer lyset gennem kameraet, en teknisk chef (teko), lydfolk, producer, producerassistent og en redaktør. De kan sende direkte eller optage radio eller tv.

Galleri

Noter 

Fjernsynsteknologi
Phoebus Levene

Phoebus Aaron Theodore Levene (født 25. februar 1869, død 6. september 1940) var en russisk-amerikansk biokemiker, som studerede strukturen og funktionen af DNA. Han karakteriserede de forskellige former for nukeleinsyrer fra DNA og RNA, og fandt ud af, at DNA indeholder adenin, guanin, thymin, cytosin, deoxyribose og en fostfatgruppe.

Kemikere fra USA
Amerikanere i 1800-tallet
Amerikanere i 1900-tallet
Siedlice (ved Police)

Siedlice er en landsby i det vestlige Polen, i zachodniopomorskie voivodskab (Stettin Byområde, mellem byer Police og Szczecin). Tatynia ligger på Warszewo-bakkerne ved Wkrzanskaskoven (polsk: Puszcza Wkrzańska, tysk: Ueckermünde Heide).

Siedlice har en vej til Pilchowo og Police og Polices bybuslinjer (se Transport i Police):
106 fra Police til Szczecin
110 fra og til Police

Byer ved Siedlice 
Police
Szczecin
Nowe Warpno

Landsbyer ved Tatynia 
Leśno Górne
Trzeszczyn
Tanowo
Przęsocin

Eksterne henvisninger 

Police – Grøn Kommune 

Landsbyer i Polen
Ronnie Lee Gardner

Ronnie Lee Gardner (16. januar 1961 – 18. juni 2010) var en amerikansk morder, som der blev henrettet ved skydning i den amerikanske delstat Utah, klokken 7:00 dansk tid, den 18. juni 2010.

Gardner blev idømt dødsstraf for drabet på advokaten Michael Burdell, som han skød da han forsøgte at stikke af i forbindelse med et retsmøde i 1985. Retsmødet blev afholdt i forbindelse med Gardners tidligere drab på Melvyn Otterstrom i 1984.

Kilde 

Mordere fra USA
Personer henrettet ved skydning
1080p

1080p er betegnelsen for et HDTV-videoformat. Tallet 1080 henviser til at der er 1.080 vandrette linjer i den vertikale opløsning , mens bogstavet p står for progressive scan (dvs. at alle linjerne vises i hvert billede i modsætning til interlaced, hvor det kun er hver anden linje der vises i hvert billede). Formatet bruges normalt til et widescreen skærmformat på 16:9, der indebærer en horisontal opløsning på 1.920 pixels. Det skaber en skærmopløsning på i alt 1.920 × 1.080 pixels. Billeopdateringen kan enten være ubeskrevet eller specificeret med bogstavet p (eller i) efterfulgt af en talstørrelse, som f.eks. 1080p30, der betyder, at skærmen kan vise 30 nye billeder i sekundet, eller 1080i60, svarende til 60 halvbilleder per sekund.

Brugen af betegnelserne 1080p og det nært beslægtede 1080i ved omtale af forbrugerprodukter kan dække over en række forskelligheder. For eksempel kan videoudstyr opskaleres til 1080p ved, at man lader et materiale i lavere opløsning blive omformateret til en højere skærmopløsning. Det derved dannede billede vil ikke nå samme kvalitet som billeder, der stammer fra ægte 1080p kildemateriale og bliver vist på en 1080p-kompatibel skærm. Udstyr, der kun kan vise 720p eller 720i, er faktisk ikke i stand til at vise billedmateriale i 1080p- eller 1080i-kvalitet, når der bruges fuld opløsning. Derfor medfører den slags materiale almindeligvis, at udstyret skal nedskaleres til materialets lavere niveau. 

Man bruger undertiden udtrykket "ægte 1080p" for at henvise til udstyr, der kan vise 1080p i fuld kvalitet. Et 1080p billede med en vandret opløsning (per linje), der svarer til den såkaldte "2K digitale biograf teknologi", kaldes i marketingmaterialer ofte for "Full HD".

Eksterne kilder/henvisninger 

Skærmteknologier